Det greske kongehusets 100-årsjubileumsmedalje

Det greske kongehusets 100-årsjubileumsmedalje er en gresk minnemedalje innstiftet i anledning av at det i 1963 var 100 år siden huset Glücksborg kom på Hellas' trone. Medaljen ble utdelt i forbindelsene med festlighetene 30. mars 1963 og ble tildelt gjestene som var til stede. I tillegg ble den tildelt kongehusets slektsforbindelser i andre land.

Utforming
Det greske kongehusets 100-årsjubileumsmedalje består av et kors dannet av fire kronede P-er og med fire kongelige monogrammer mellom korsarmene, det hele omgitt av en laurbærkrans.Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 200.  Den kronede P står for Paul I, de øvrige monogrammer for hans forgjengere innen samme dynasti, nærmere bestemt Georg II, Alexander I, Konstantin I og Georg I. Medaljen er utført i gull og finnes i to størrelsen, for henholdsvis menn (65 × 60 mm) og kvinner (45 × 40 mm).Dimitri Romanoff: The Orders, Medals and History of Greece, Rungsted Kyst: Balkan Heritage, 1987, s. 202–203.

Norske innehavere
Kong Harald V er innehaver av Det greske kongehusets 100-årsjubileumsmedalje.«H.M. Kongens dekorasjoner», Kongehuset. Lest 13. oktober 2015.

 Referanser 

Kilder
Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966
Dimitri Romanoff: The Orders, Medals and History of Greece, Rungsted Kyst: Balkan Heritage, 1987

Kategori:Gresk samfunn
Kategori:Utmerkelser
Kategori:Utmerkelser etablert i 1963